CELEX: 62020CN0523
Language: hu
Date: 2020-10-19 00:00:00
Title: C-523/20. sz. ügy: A Győri Törvényszék (Magyarország) által 2020. október 19-én benyújtott előzetes döntéshozatal iránti kérelem – Koppány 2007 Kft. kontra Vas Megyei Kormányhivatal

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/18
            
         
      A Győri Törvényszék (Magyarország) által 2020. október 19-én benyújtott előzetes döntéshozatal iránti kérelem – Koppány 2007 Kft. kontra Vas Megyei Kormányhivatal
      (C-523/20. sz. ügy)
      (2021/C 28/27)
      Az eljárás nyelve: magyar
      
         A kérdést előterjesztő bíróság
      
      Győri Törvényszék
      
         Az alapeljárás felei
      
      
         Felperes: Koppány 2007 Kft.
      
         Alperes: Vas Megyei Kormányhivatal
      
         Az előzetes döntéshozatalra előterjesztett kérdések
      
      
                  1)
               
               
                  Akként kell-e értelmezni a 883/2004/EK rendelet (1) és a 987/2009/EK rendelet (2) harmadik országok e rendeletek által csupán állampolgárságuk miatt nem érintett állampolgáraira való kiterjesztéséről szóló 1231/2010/EU rendelet (3) 1. cikkében szereplő „jogszerűen rendelkeznek lakóhellyel” szövegrészt, mint amely kiterjed az adott tagállamban tartózkodási engedéllyel tartózkodó és az idegenrendészeti hatóság által kiállított szálláshely bejelentő lappal rendelkező harmadik országbeli állampolgárokra is?
               
            
                  2)
               
               
                  A munkáltató székhelyén igazolt szálláshellyel rendelkező harmadik országbeli állampolgárok vonatkozásában alkalmazható-e a „jogszerűen rendelkeznek lakóhellyel” kitétel?
               
            
                  3)
               
               
                  A „jogszerűen rendelkeznek lakóhellyel” szövegrész értelmezése során figyelemmel kell-e lenni a szociális biztonsági rendszerek koordinálásáról szóló 883/2004/EK rendelet 1. cikkének j) pontjában szereplő „lakóhely” fogalomra, illetve az adott tagállam nemzeti jogszabályaiban meghatározott „lakóhely” fogalomra?
               
            
                  4)
               
               
                  Mi a „jogszerűen rendelkeznek lakóhellyel” szövegrész egységes, uniós jogi fogalma?
               
            
         (1)  A szociális biztonsági rendszerek koordinálásáról szóló, 2004. április 29-i európai parlamenti és tanácsi rendelet (HL 2004., L 166., 1. o., magyar nyelvű különkiadás 5. fejezet, 5. kötet, 72. o.).
      
         (2)  A szociális biztonsági rendszerek koordinálásáról szóló 883/2004/EK rendelet végrehajtására vonatkozó, 2009. szeptember 16-i európai parlamenti és tanácsi rendelet (HL 2009., L 284., 1. o.).
      
         (3)  A 883/2004/EK rendelet és a 987/2009/EK rendelet harmadik országok e rendeletek által csupán állampolgárságuk miatt nem érintett állampolgáraira való kiterjesztéséről szóló, 2010. november 24-i európai parlamenti és tanácsi rendelet (HL 2010., L 344., 1. o.).